Berlingske Tidende, 1775-05-26
London, den 12te Mai. Uagtet her nu tales meget om, at Hs. M. Kongen har i Sinde i Sommer at besøge sine Tydske Stater, saa seer mandog ved Hoffet endnu ingen Tegn dertil, og desuden er den ikke formodentlig, at denne Reyse skal skee, saa længe Stridighederne med de Americanske Colonier endnu ikke ganske ere bielagte. - J Følge de hidtil hafde Efterretninger fra Colonierne er det stedse at frygte for, at det der ikke skal gaae af uden Fiendtligheder. En Skrivelse fra Boston melder iblant andet: Coloniernes Standhaftighed og deres Enighed vil være uovervindelig. Folket i denne Provints staaer fast som en Klippe. General Gages Tropper blive ved Desertion og Sygdomme daglig svagere. Alle 11 Regimenter skal nu virkelig ikkun være 3000 Mand stærke. - J et andet Brev fra Boston meldes: at en Expresser der er ankom men fra Cambringe med den Efterretning, at Provincial Kongressen har udnævnt en Deputation, for at overveye Kongens Tale til Parlementet og opsætte en Adresse til Kongen, for at forsikre Hs. M., at udi Provincen ikke er den ringeste Tilbøyelighed til at overtræde Lovene, som det Høystsamme falskelig er berettet. De Americanske Sagers Udfald vil vist nok beroe paa den nye General Congresses Beslutninger, hvilken i Forgaars den 10de huj. har skullet været aabnet i Philladelphia, saafremt de Deelegerede fra de adskillige Colonier ikke for i Veyen ere blevne opbragte, hvilket nogle af Ministerii Lemmer, som det heder, skal have ønsket. - Det forsikres her for vist, at de store Spanske Udrustninger ere bestemte til, saaledes at tugte de barbariske Stater i Africa, at de herefter ikke meere maatte være i Stand at foruroelige de Christne Magters Undersaatteres Skibsfart og Handel. - J Følge en Placat, som forrige Søndag blev oplæst i den Danske Kirke her, at alle Danske Matroser skulle komme tilbage til Danmark, gik i disse Dage omtrent 60 af disse Folk med en Dansk Gallioth herfra til Helsingøer. - J Morgen skal paa St. James holdes en hen melig Raads Forsamling, som skal angaae de sidste fra Boston indløbne Efterretninger. - En Escadre af Spansk Krigskibe er nyelig bleven seet af en paa Themsen ankommen Skipper, 7 Grader østen fra Madera. Skibene gik for fulde Seyl. - Hundrede og nogle Kanoner af en nye Opfindelse, hvilke ere saa lette, at en Mand til Hest er i Stand, til at føre een, og som skyde Kugler af 4 til 7 Pund, ere forrige Uge tilligemed Vaaben for 10000 Mand indskibede fra Tower til America. - General Gage har haft Leylighed at fratage Bostonerne omtrent 13000 skarpe Patroner. - Man forsikrer, at en hemmelig Tractat er i Arbeyde imellem Hofferne i Versaines, Madrit og GeneralStaterne. - Her skee store Veddemaal, at vi førend August Maaned skal have Krig med Spanien, og at Frankrig inden 6 Maaneder skal forbinde sig med Spanien. Man er saa viis paa Krigen med Spanien, at adskillige Eiere af Kiøbmands=Skibe, som ligge i Reviir have befalet Skibs Capitainerne at istandsætte og forsyne Skibene saaledes, som det i Krigs=Tider er fornødent. - J forrige Uge blev en Handverkmands Kone her forløst med 2 Sønner og 1 Dotter, som alle tilligemed Moderen ere sunde og friske. De merkværdigste herved er, at denne Kone er 54 Aar gammel har i 30 Aar været gift, og aldrig før født Børn.